Ismerősen hangoznak Önnek a következők?
Hasi fájdalmat érez, fokozott gázképződést, hasmenést, székrekedést vagy hasi puffadást tapasztal.
És nem csak egy-kettő alkalommal évente, hanem újra és újra, néha napokon, vagy heteken keresztül.
Fáradt, kimerült, a hangulata rossz, depressziós, gyakran fáj a feje és fájdalmai vannak.
Mit mondanak erre az orvosok? Gyulladásra utaló jeleket keresnek,
ultrahang vizsgálatot, vastagbéltükrözést (colonoscopiát) és allergia teszteket végeznek.
Mindenféle típusú betegségeket keresnek a háttérben.
És csak ha az orvosok már semmi okot nem találnak a panaszaira, akkor mondják ki a diagnózisát:
Önnek irritábilis bél szindrómája van.
A diagnózis az Ön számára megfoghatatlan és igen hosszú időt vett igénybe.
És mi a helyzet a kezeléssel? Leginkább „sötétben tapogatózásnak” tűnik.
Étrend és étkezési szokások megváltoztatása,
pszichoterápia és a stressz kezelése.
A legjellemzőbb tüneteknek megfelelően hasmenés-, székrekedés-
vagy fájdalom csillapítására szolgáló gyógyszeres kezelés alkalmazása
antibiotikumok, néha még antidepresszáns kezelés is. Egyeseknél használnak, mások számára nem segítenek.
Néha rövidebb ideig, máskor tartósan enyhítik a tüneteket.
Sokféle kezelést kipróbáltak már, kevés sikerrel. Az IBS kezelése tehát leginkább „próba szerencse” kérdése.
Ez frusztrálja mind a betegeket, mind az orvosokat.
Önnek pedig továbbra is puffad a hasa, székrekedése van vagy hasmenéses,
sürgető székelési ingereket tapasztal és még mindig hasi fájdalmaktól szenved.
Mit mondanak erre a kutatók? Számukra az irritábilis bél szindróma vagy rövidítve „I.B.S.” egy komplex betegség.
Számos faktor segíti elő a kialakulását. Ezek összefüggései még csak kis részben tisztázottak.
Az viszont bizonyított, hogy az I.B.S. negatív hatással van sokak életminőségére,
és óriási pénzügyi terhet ró a társadalomra.
Az irritábilis bél szindróma részben genetikai tényezőktől függ.
Az életvitel, az étkezési szokások, különböző fertőzések és a stressz szintén befolyásolják.
Ezek okozhatják a betegség kialakulását vagy a már meglévő állapot rosszabbodását is.
A kutatók azt feltételezik, hogy kommunikációs zavar van az
agy és a bél közötti idegrendszeri kapcsolatrendszerben.
Az irritábilis bél szindróma egy idült (krónikus) betegség, amely hosszú távú kezelést igényel.
Akkor leszünk képesek megfelelően kezelni, ha már teljesen megértettük ezt a betegséget.
Amikor már azonosítottuk a felelős genetikai faktorokat,
akkor tudjuk majd megfelelően elkülöníteni az alcsoportjait,
és ekkor leszünk képesek kiválasztani számukra a megfelelő gyógymódot.
Csak ebben az esetben fogja minden irritabilis bél szindrómában szenvedő
ember visszanyerni a megfelelő életminőségét.